text: গিলা গাছ (বৈজ্ঞানিক নাম:Entada phaseoloides) এই গাছের ইংরেজি নাম : Gugo, Balugo Tamayan, বা  Bàm bàm (ফিলিপাইন)। Fabaceae গোত্রের Entada গণের এক প্রকার উদ্ভিদ। এর গণে প্রজাতি সংখ্যা ৩০।
  
  বিবরণ
  গিলা গাছ আরোহী লতা জাতীয় চিরসবুজ উদ্ভিদ। এই গাছের উচ্চতা প্রায় ১০ থেকে ১৫ মিটার পর্যন্ত হয়। এই গাছ সুন্দরী, বাইন, গেওয়া, আমুর ইত্যাদি গাছের কান্ড আঁকড়ে ধরে বেড়ে ওঠে। গিলা লতা গাছ ছায়াযুক্ত স্থানে জন্মায় এবং ধীরে ধীরে বেড়ে ওঠে। এদের লতানো কান্ড কাষ্ঠল নলাকার, বাকল মসৃণ ও গাঢ় বাদামী থেকে কালচে বর্ণের হয়। পাতা লম্বা ও ফুল ছোট। এদের ফলগুলো শক্ত ও চ্যাপ্টা গোলাকার ও গাঢ় লালচে বর্ণের হয়।
  
  বিস্তৃতি
  গিলা লতা মুলত পাহাড়ি অঞ্চলে জন্মে। এই গাছ বাংলাদেশ, ভারত,  ভুটান, নেপাল, মালয়শিয়ায় জন্মে। এছাড়া বাংলাদেশের পার্বত্য চট্রগ্রাম এলাকায় বেশি দেখা যায়।
  
  উপকারিতা
  গিলা গাছে আছে নানা ভেষজ গুণ। যেমন জ্বর, ক্ষত , চর্মরোগ, দাঁতের ব্যথা, আলসার ইত্যাদি।
  
  চিত্রশালা
  
  তথ্যসূত্র
  
  বহিঃসংযোগ
  
  বিষয়শ্রেণী:ভিয়েতনামের উদ্ভিদ
  বিষয়শ্রেণী:বাংলাদেশের উদ্ভিদ
  বিষয়শ্রেণী:ভারতের উদ্ভিদ
  বিষয়শ্রেণী:ভুটানের উদ্ভিদ
  বিষয়শ্রেণী:নেপালের উদ্ভিদ
title: গিলা গাছ